****РАЙОННА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 15**

**На 15 март 2021 г. се проведе заседание на Районна избирателна комисия в Тридесет и първи изборен район-Ямболски при следния дневен ред:**

1. *Определяне броя на ПСИК на територията на Община Ямбол в Тридесет и първи изборен район-Ямболски, формиране и утвърждаване на единната й номерация, определяне на численият й състав и назначаване членовете на ПСИК, при произвеждане изборите за народни представители на 4 април 2021 г.*

*Докладчик: Мима Атанасова*

1. *Промени в състави на СИК на територията на община Болярово за произвеждане на изборите за народни представители на 4 април 2021 г.*

*Докладчик: Мариана Гърдева*

1. *Входяща поща*

*Докладчик: Ани Канева*

 *4. Разни*

\* \* \*

**ПРИСЪСТВАХА**: 12 членове – Екатерина Янева, Мариана Гърдева, Нели Стоянова, Иван Кърцъков, Мима Атанасова, Емилия Марчева, Ани Канева, Димитър Събев, Станимир Кескинов, Лора Каламерова, Драгомир Димитров, Симеон Симеонов

**ОТСЪСТВАХА:** Владимир Стоев Владимир Димитров, Силвия Атанасова

Заседанието бе открито в 17.30ч. и председателствано от г-жа Екатерина Янева – председател на комисията.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, откривам заседанието на Районна избирателна комисия в Тридесет и първи изборен район - Ямболски на 15 март 2021 г.

За отчитане на поименното гласуване определям колегата Емилия Марчева.

Колеги, запознах ви дневния ред на днешното заседание. Имам предложение обаче в първа точка да се направи доклад по получено по електронна ни поща писмо от община Стралджа. Има предложения или възражения по дневния ред? Не се правят. Който е съгласен с така предложения дневен ред, моля да гласува.

**ЕМИЛИЯ МАРЧЕВА:** Гласували **За** – 12 членове – Екатерина Янева, Мариана Гърдева, Нели Стоянова, Иван Кърцъков, Мима Атанасова, Емилия Марчева, Ани Канева, Димитър Събев, Станимир Кескинов, Лора Каламерова, Драгомир Димитров, Симеон Симеонов

**Против** – няма.

*По т.1 от дневния ред:*

**ПРЕДСЕДАТЕЛЯТ ЕКАТЕРИНА ЯНЕВА:** По точка първа от дневния ред давам думата на докладчика Нели Стоянова.

**НЕЛИ СТОЯНОВА:** Колеги, при нас постъпи писмо относно формирането на СИК на територията на община Стралджа. В писмото е описано, че има техническа грешка в поименното предложение на СИК №312200019, с. Лозенец, като вместо лицето Живка Николаева Жечкова- член на СИК, трябва да се чете лицето Стайко Койчев Йорданов- член на СИК. Проверихме предложението на квотата от „Обединени патриоти“. Действително в предложението на коалицията, което е представено на консулатциите тази секция за член е предложен Стайко Койчев Йорданов, а в предложението от кмета като член от коалиция ОП е вписана Живка Николаева Жечкова.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли разисквания по отношение на писмото?

**АНИ КАНЕВА:** Считам, че в случая се касае до техническа грешка. Следва да изготвим проект за решение в този смисъл- да заличим съответното лице Живка Николаева Жечкова и да назначим Стайко Койчев Йорданов.

**ПРЕДСЕДАТЕЛЯТ ЕКАТЕРИНА ЯНЕВА:** Колеги,има ли други изказвания? Няма. Подлагам на гласуване предложението за проекта за решение по т.1 от дневния ред.

**ЕМИЛИЯ МАРЧЕВА:** Гласували **За** – 12 членове – Екатерина Янева, Мариана Гърдева, Нели Стоянова, Иван Кърцъков, Мима Атанасова, Емилия Марчева, Ани Канева, Димитър Събев, Станимир Кескинов, Лора Каламерова, Драгомир Димитров, Симеон Симеонов

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:**Решението е прието и с №59-НС/15.03.2021г.

Възлагам на г-н Кескинов да напише приетото току що Решение.

Продължаваме със следваща точка

**ПРЕДСЕДАТЕЛЯТ ЕКАТЕРИНА ЯНЕВА:** По точка втора от дневния ред давам думата на докладчика Мима Атанасова.

**ОТНОСНО:** Определяне броя на ПСИК на територията на Община Ямбол в Тридесет и първи изборен район-Ямболски, формиране и утвърждаване на единната й номерация, определяне на численият й състав и назначаване членовете на ПСИК, при произвеждане изборите за народни представители на 4 април 2021 г.

В РИК-Ямбол е депозирано уведомление от зам. кмета на Община Ямбол, заведено под №99/12.03.2021г. във входящия регистър на РИК-Ямбол, с което ни информира за броя на избирателите подали заявление за гласуване с подвижна избирателна кутия, а именно 30 броя.

Входирана е и Заповед №№ РД/02-00208/15.03.2021г. на кмета на Община Ямбол, заведена под №103/15.03.2021г. във входящия регистър на РИК-Ямбол, с която е образувана секция за гласуване с подвижна избирателна кутия на територията на Община Ямбол, ведно с предложение на основание чл. 90, ал.1 от Изборния кодекс, като от предложението се установява, че е постигнато съгласие между участващите в консултациите партии и коалиции относно състава и ръководството на ПСИК. Към същото са приложени: Протокол от проведените консултации за определяне състава на ПСИК №42/22.02.2021, от който се установява, че на проведените консултации са присъствали упълномощени представители на ПП „ГЕРБ", Коалиция „БСП България", ПП „ДПС", ПП „ОП“, Коалиция „Демократична България – Обединение“, ПП“Воля“.

От така постъпилите документи се установява, че са налице изискванията на чл.72, ал.1, т.4 и т.6, чл.89, ал.2, чл.90, чл.91, ал.11 и чл.92 от Изборния кодекс и Решение 2117-НС от 22.02.2021 г. на ЦИК.

На основание чл. 72, ал.1, т.4 и т.6, чл.89, ал.2, чл.90, чл.91, ал.11 и чл.92 от Изборния кодекс, Решение 2117-НС от 22.02.2021 г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1.Определя 1/един/ брой избирателна секция за гласуване с подвижна избирателна кутия на територията на Община Ямбол при произвеждане изборите за народни представители на 4 април 2021.

2.Формира и утвърждава единният номер на избирателна секция за гласуване с подвижна избирателна кутия на територията на Община Ямбол, както следва:

|  |  |  |
| --- | --- | --- |
| Секция № | Населено място  | Адрес |
| 312600102 | гр.Ямбол | Ул.“Г.С.Раковски“№7, зала №107, сграда на общинска администрация |

3.Определя числения състав на ПСИК от 5 члена.

4.Назначава членовете на ПСИК, както следва:

 Любомир Георгиев Леков, ЕГН …………… на длъжност председател;

 Мария Пеева Петкова, ЕГН……………… на длъжност зам.- председател;

 Николай Димитров Андреев,ЕГН…………….. на длъжност секретар;

 Мария Колева Начева, ЕГН……………….. на длъжност член;

 Радка Иванова Данкинова, ЕГН……………….. на длъжност член

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли изказвания по предложения проект? Няма. Подлагам на гласуване проекта за решение по т.1 от дневния ред.

**ЕМИЛИЯ МАРЧЕВА:** Гласували **За** – 12 членове – Екатерина Янева, Мариана Гърдева, Нели Стоянова, Иван Кърцъков, Мима Атанасова, Емилия Марчева, Ани Канева, Димитър Събев, Станимир Кескинов, Лора Каламерова, Драгомир Димитров, Симеон Симеонов

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 60-НС от 15.03.2021г.

По точка трета от дневния ред давам думата на докладчика Мариана Гърдева.

**МАРИАНА ГЪРДЕВА:** Колеги, представям ви проекта на решение:

ОТНОСНО: Промени в състави на СИК на територията на община Болярово за произвеждане на изборите за народни представители на 4 април 2021 г.

Постъпило предложение от Тодор Иванов Налбантов - упълномощен представител на КП „ОБЕДЕНЕНИ ПАТРИОТИ-НФСБ,АТАКА и ВМРО –  заведено под № 100а от 12.03.2021г., във входящия регистър на РИК - Ямбол, с което се иска промяна в състава на СИК на територията на община Болярово. Към предложението са приложени: заявление от Тодор  Иванов Налбантов  и лично заявление от Недялко Георгиев Георгиев с искането  за  освобождаване на член  от  състава на  СИК,  представено  съгласно дадени  указания  от РИК  на 12.03.2021г.

На основание чл. 72, ал. 1, т. 4 и т.5 от ИК от Изборния кодекс и [Решение №2062/16.02.2021г. на ЦИК](https://www.cik.bg/bg/decisions/2062/2021-02-16), Районна избирателна комисия в Тридесет и първи изборен район – Ямболски

**Р Е Ш И:**

**1.ОСВОБОЖДАВА**

в СИК №310300014 – с. Мамарчево, община Болярово – Недялко Георгиев Георгиев с ЕГН: ............................. – зам. председател и анулира издаденото удостоверение.

**2.НАЗНАЧАВА :**

В СИК №310300014 - с.Мамарчево,  общ.Болярово – Станка Радойнова Колева с  ЕГН:...........................  -  зам. председател и издава удостоверение.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли изказвания по предложения проект? Няма. Подлагам на гласуване проекта за решение по т.3 от дневния ред.

**ЕМИЛИЯ МАРЧЕВА:** Гласували **За** – 12 членове – Екатерина Янева, Мариана Гърдева, Нели Стоянова, Иван Кърцъков, Мима Атанасова, Емилия Марчева, Ани Канева, Димитър Събев, Станимир Кескинов, Лора Каламерова, Драгомир Димитров, Симеон Симеонов

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 61-НС от 15.03.2021г.

По точка четвърта от дневния ред давам думата на докладчика Ани Канева.

**АНИ КАНЕВА:** Колеги, по време на моето дежурство постъпи жалба от Георги Славов срещу нашето решение №58-НС. Всички документи във връзка с тази жалба са комплектовани и са готови за изпращане в ЦИК, след като бъдат сканирани и изпратени по имейл от техническите сътрудници. Освен това получихме и молба от г-жа Карска, с която молба заявява промени в състава на СИК на територията на община Ямбол. Към тази молба са приложени двете удостоверения на членовете, чиито смени се искат, но тя заяви, че няма да представя документи, декларации и др.п. от лицата, тъй като счита, че нямаме основание да изискваме такива документи. Пожела да й бъде постановен изричен отказ за промени в състава на СИК, който тя да може да обжалва.

**ПРЕДСЕДАТЕЛЯТ ЕКАТЕРИНА ЯНЕВА:** Колеги давам думата за изказвания.

**АНИ КАНЕВА:** Колеги, взехме решение да се изискват такива изявления от лицето, като това го свързваме с една от причините да се прекратят правомощията на член на СИК. Една от тези причини е подаване на оставка. Няма изричен текст в закона, който да изисква член на СИК да подаде оставка, но това обстоятелство се извлича от разпоредбата на чл.91 ал.5 от ИК, която препраща към чл.51 ал.2 от ИК. Тъй като в случая нямаме данни за останалите предпоставки в чл.51, ал.2 от ИК остава подаване на оставка. Поради тази причина ние изискваме такива заявления от всички партии и коалиции, участващи в изборите за народни представители.

**ДРАГОМИР ДИМИТРОВ:** Колеги, веднъж назначени от нас, не можем без основание от чл.51, ал.2 да сменяме членовете. Ние няма как да знаем дали тези хора искат да бъдат сменени, ако не подадат заявление.

**СТАНИМИР КЕСКИНОВ:** В молбата не е посочено основание за заличаване на членовете, което ни препраща към чл.51, ал.2, т.1 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Напълно съм съгласна с казаното. При постъпването на първите такива искания за смени обстойно дебатирахме този въпрос и единодушно приехме, че при извършване на смените политическите партии и коалиции ще трябва да ни представят необходимите за това документи, за наличие на обстоятелствата по чл. чл.51, ал.2 от ИК. Приетото от нас в тази насока изискване не е своеволно, а е съобразено със закона.

**АНИ КАНЕВА:** Колеги, представям ви проекта на решение:

Постъпила е молба от Недка Христова Карска - упълномощен представител на КП „ОБЕДЕНЕНИ ПАТРИОТИ-НФСБ,АТАКА и ВМРО –  заведено под № 105 от 15.03.2021г. във входящия дневник на РИК - Ямбол, с която се иска извършване на промени в състава на СИК, а именно освобождаване на двама членове от състава на СИК №312600054  на територията на община Ямбол и замяната им с други две лица. Към молбата са приложени единствено издадените удостоверения на лицата, чиято смяна се иска.

В молбата не се сочат никакви основания по чл.51, ал.2 от ИК за предсрочно прекратяване на правомощията на член на комисия. Липсват и волеизявления на лицата за подаване на оставка и освобождаването им от състава на СИК. Упълномощеният представител изрично заяви, че не желае да й бъдат давани устни указания от РИК, а иска постановяване на решение, което евентуално да оспорва.

При това положение РИК-Ямбол е в невъзможност да уважи така депозираната молба, тъй като съгласно чл.72, ал.1, т.5 от ИК, районната избирателна комисия освобождава членове на СИК при наличие на обстоятелствата по чл.51, ал.2 от ИК. Следователно в молбата за промени в състав на СИК следва да се  посочат основанията и да се представят доказателства за необходимостта от предсрочно прекратяване правомощията на членовете на комисията, чиято смяна се иска, което в случая не е сторено.

Предвид горното и на основание чл. 72, ал. 1, т.5 от Изборния кодекс, Районна избирателна комисия в Тридесет и първи изборен район – Ямболски

**Р Е Ш И:**

ОТКАЗВА да освободи като членове на СИК №312600054  лицата Иван Димитров Христов и Пенка Димитрова Николова и същите да бъдат заменени с нови.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли изказвания по предложения проект? Няма. Процедура по гласуване.

**ЕМИЛИЯ МАРЧЕВА:** Гласували **За** – 11 членове – Екатерина Янева, Мариана Гърдева, Нели Стоянова, Мима Атанасова, Емилия Марчева, Ани Канева, Димитър Събев, Станимир Кескинов, Лора Каламерова, Драгомир Димитров, Симеон Симеонов

**ПРОТИВ: 1 член -** Иван Кърцъков

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 62-НС от 15.03.2021г.

**ПРЕДСЕДАТЕЛЯТ ЕКАТЕРИНА ЯНЕВА:** Поради изчерпване на дневния ред закривам днешното заседание.

Заседанието беше закрито в 18:40ч.

ПРЕДСЕДАТЕЛ:

 Екатерина Янева

СЕКРЕТАР:

 Мариана Гърдева